SET เปิดร่วงกว่า 12 จุด ตามตลาดหุ้นทั่วโลก-กลุ่มพลังงานโดนถล่มหนัก!
SET เปิดร่วงกว่า 12 จุด ตามตลาดหุ้นทั่วโลก-กลุ่มพลังงานโดนถล่มหนัก! ล่าสุด เวลา 10.01 น. ดัชนีอยู่ที่ 1,232.99 จุด ปรับตัวลง 12.86 จุด หรือ 1.03% มูลค่าซื้อขายที่ 2.64 พันล้านบาท
18 ม.ค. 2559

ผู้สื่อข่าวรายงานว่า ดัชนี SET เปิดเช้าร่วงกว่า 10 จุด ตามตลาดหุ้นทั่วโลก โดยล่าสุด เวลา  10.01 น. อยู่ที่ 1,232.99 จุด ปรับตัวลง 12.86 จุด หรือ 1.03% มูลค่าซื้อขายที่ 2.64 พันล้านบาท
โดยมีแรงขายหุ้นกลุ่มพลังงาน  ตามด้วยกลุ่มธนาคารพาณิชย์ ซึ่งในด้านปัจจัยนอกประเทศตลาดหุ้นทั่วโลกยังคงปรับตัวลงในช่วงเช้าของวันนี้ ทั้งตลาดหุ้นเอเชียที่ยังคงปรับตัวลง จากความวิตกในเรื่องเศรษฐกิจจีนและเรื่องเงินหยวน
ขณะที่ตลาดหุ้นทั่วภูมิภาคตะวันออกกลางร่วงลงอย่างหนัก เนื่องจากข่าวการยกเลิกมาตรการคว่ำบาติอิหร่านส่งผลให้เกิดกระแสคาดการณ์ว่า อิหร่านจะผลิตน้ำมันเข้าสู่ตลาดมากขึ้น ซึ่งจะส่งผลให้ราคาน้ำมันดิบร่วงลงอีก ในขณะที่ราคาน้ำมันดิบดิ่งลงไปแตะระดับต่ำสุดในรอบกว่า 10 ปีแล้วในขณะนี้